**ANNEX V. CURS 2024-25**

**PROGRAMACIÓ DIDÀCTICA FPB I. MÒDUL LINGÜÍSTIC I SOCIAL**

**DEPARTAMENT DE VALENCIÀ- IES ELS ÉVOLS**

**ÍNDEX**

**1.- INTRODUCCIÓ**

**2.- OBJECTIUS GENERALS, CONTINGUTS I CRITERIS D'AVALUACIÓ**

**2.1.- Àrea lingüística: castellà i valencià**

**2.2.- Àrea de ciències socials: geografia i història**

**3.- TEMPORALITZACIÓ**

**4.- METODOLOGIA**

**5.- AVALUACIÓ**

**5.1.- Instruments d'avaluació**

**5.2.- Criteris de qualificació**

**1.- INTRODUCCIÓ**

El present document fa referència a la Programació Didàctica del mòdul Lingüísticosocial, pertanyent a l'àrea de formació bàsica del primer nivell del Programa de Formació Professional Bàsica I.

Cal ressaltar que esta programació no pot tractar-se com quelcom estàtic sinó que ha d'estar en continu procés de revisió, donada l'especial heterogeneïtat del grup derivada de les diferències de formació, historial acadèmic, edat, grau de motivació i interés. El gran objectiu de l'àrea de Formació Bàsica és el d'elevar al màxim la formació general dels alumnes per a facilitar la seua reinserció educativa i/o la seua inserció laboral. Així doncs es procurarà:

• Facilitar a l'alumne l'adquisició i consolidació de les tècniques i destreses instrumentals bàsiques que li capaciten per a una millor realització i aprenentatge de les activitats i, per consegüent, de la seua posterior actuació professional.

• Proporcionar els coneixements necessaris i possibilitar l'adquisició de destreses, tècniques i habilitats per a l'enteniment , valoració, respecte, gaudi i major convivència amb un mateix, amb els altres i amb el seu medi.

• Fomentar l'esperit de col·laboració i d'equip, la participació i la solidaritat, al mateix temps que l´adquisició de tècniques, normes i hàbits de treball individual i grupal.

**2.- OBJECTIUS GENERALS, CONTINGUTS I CRITERIS D'AVALUACIÓ**

**2.1.- Àrea lingüística: castellà i valencià**

**OBJECTIUS**

• Desenrotllar la comprensió lectora com a forma d'adquisició de nous coneixements d'autoaprenentatge i d'enriquiment personal.

• Utilitzar la llengua per a expressar-se oralment i per escrit de la manera més adequada a les situacions quotidianes de comunicació.

• Ser capaços de reconéixer i utilitzar els tipus de textos bàsics.

• Conéixer i usar les normes lingüístiques bàsiques, especialment les ortogràfiques.

• Conéixer i usar el vocabulari adequat a les situacions de comunicació.

• Reconéixer les característiques dels diferents gèneres literaris i tindre una visió general de la literatura en llengua castellana.

• Localitzar les llengües constitucionals distintes del castellà.

• Manejar els processadors de textos i utilitzar els mitjans informàtics complementaris.

**CONTINGUTS**

**Bloc I. Comunicació oral Conceptes**

• Situacions de comunicació oral en el medi habitual en què es mouen els alumnes.

• Situacions, tècniques i recursos de la comunicació oral: conversacions, diàlegs, debats, assemblees, entrevistes.

• Normes i regles habituals de l'intercanvi comunicatiu: escolta, torn de la, paraula, intervenció adequada a la diversitat de situacions.

• Elements de la comunicació: emissor, receptor... Procediments

• Anàlisi de situacions de comunicació.

• Comprensió del llenguatge oral com un procés comú de comunicació.

• Expressió oral de sentiments, opinions, idees, de forma coherent .

• Utilització de manera continuada de vocabulari habitual.

• Utilització de tècniques i regles de comunicació oral que suposen la posada en pràctica d´un llenguatge variat i comú al ciutadà mitjà.

• Desenrotllament de la capacitat d'escolta respecte a allò que s'ha exposat per l'interlocutor.

• Interpretació dels missatges ocults (doble sentit) que es produïxen en la comunicació oral.

• Acostar-se a llenguatges més rics i variats sabent canviar de registre. Actituds

• Sentiments positius cap a l'acte de comunicació oral.

• Interés per participar en activitats de grup (assemblees, debats...)

• Respecte a les opinions alienes i divergents, aprenent a escoltar.

**Bloc II: La comunicació escrita Conceptes**

• Mecànica de la lectura i escriptura: relació fonema-grafia, entonació, valor de la puntuació, fluïdesa, rapidesa.

• Lectura comprensiva: assimilació i síntesi. La paraula, la frase, el paràgraf.

• Diferents tipus de textos: el conte, la poesia, la notícia periodística, text expositiu, diàleg, descripció, publicitat, teatre. Procediments

• Lectura de textos escrits adequats al seu nivell i interessos de forma fluida , amb pronunciació correcta, entonació i ritme adequats.

• Lectura i elaboració de diferents tipus de textos.

• Comprensió de textos escrits utilitzant processos i estratègies que permeten entendre i assimilar informació.

• Busca i utilització de diferents fonts d'informació en funció de les seues necessitats: biblioteca, Internet...

• Tècniques de subratllat, resum i consulta de diccionaris.

• Organització i construcció lògica del text i els seus elements ortogràfics

. • Producció de textos escrits per a expressar sentiments, idees, experiències...

• Producció de textos adequats a distintes situacions i especialment aquelles d'ús imprescindible en la seua inserció laboral futura. Actituds

• Interés i gust per la lectura.

• Sensibilitat davant de missatges escrits que denoten discriminació.

• Valoració de la presentació, claredat i orde en els seus escrits.

• Gust per la producció escrita d'idees , sentiments i circumstàncies que rodegen l´alumne.

• Respectar opinions distintes.

• Valorar i conéixer la importància de diferents fonts d'informació.

**Bloc III: Anàlisi del llenguatge**

**Conceptes**

• Tipus de paraules: sinònims, homònims, antònims, paraules simples i derivades, compostos.

• Prefixos i sufixos.

• Ortografia: ús de majúscules, la “g” i la “j”, “b” i “v”, “r” i “rr”, “s” i “x”, la “h”, regles generals d´accentuació, lletres “c”, “z”, “q”, “k”,”ll”,”i”.

• Classes d'oracions : enunciatives, interrogatives, exclamatives, exhortatives, dubitatives i desideratives

. • El substantiu: concepte, funció, forma (gènere i nombre) i classes.

• El verb: concepte, formes verbals: arrel i desinència, temps simples i compostos.

• La desinència verbal: nombre, persona, temps, mode i aspecte.

• Les conjugacions verbals (indicatiu, subjuntiu i imperatiu)

• L'adjectiu: concepte, funció, classes i graus. Gènere i nombre. Concordança entre el nom i l´adjectiu.

• Pronoms personals: concepte, classes, forma i funció.

• L'article: concepte, funció, forma.

• Determinants i pronoms.

• Classes de paraules segons el nombre de síl·labes.

• L'adverbi.

• Preposicions i conjuncions.

• L'oració: subjecte i predicat.

• Complements: complement directe, complement indirecte i complement circumstancial.

• Introducció a l'oració composta

• Diferents paraules i expressions d'ús comú, pròpies necessitats comunicació i per a planificar i realitzar tasques concretes.

• Valoració de la claredat, l'orde, la neteja i la correcció lingüística en els textos escrits per a aconseguir una millor comunicació.

• Acceptació i respecte per les normes bàsiques de la llengua.

• Valoració de la llengua com a instrument viu i canviant de comunicació i respecte per les formes en desús.

• Interés per la busca de paraules en el diccionari que faciliten la precisió lèxica.

**CRITERIS D'AVALUACIÓ**

• Expressar amb correcció i adequació al context comunicatiu textos orals d'intenció diversa.

• Comprendre textos orals i escrits, procedents de la vida quotidiana, relacionats amb l´àmbit personal i professional, i procedents dels mitjans de comunicació.

• Captar les idees essencials de diferents tipus de textos orals i escrits, i resumir-los oralment i per escrit.

• Escriure amb correcció textos breus de tipus narratiu, descriptiu, expositiu.

• Estructurar textos amb vocabulari adequat a la temàtica i tipologia dels mateixos.

• Reconéixer les diferents unitats de la llengua, les seues combinacions i la relació entre elles i els seus significats. .

• Llegir I Comprendre Fragments de textos literaris representatius, reconéixer el gènere a què pertanyen.

• Conéixer els principals autors de la literatura en llengua castellana i els títols i temes de les seues obres més representatives

**2.2.- Àrea de ciències socials: geografia i història**

**OBJECTIUS**

• Augmentar el nivell cultural dels alumnes.

• Conéixer i valorar els trets socials, culturals i històrics de l'entorn pròxim.

• Utilitzar i interpretar imatges i representacions cartogràfiques, amb especial atenció al territori espanyol.

• Buscar, seleccionar, comprendre i relacionar informació verbal, gràfica, , icònica, estadística i cartogràfica, procedent de fonts diverses, inclosa la que proporciona l'entorn físic i social, els mitjans de comunicació i les tecnologies de la informació i la comunicació, tractar-la d'acord amb el fi perseguit i comunicar-ho als altres de manera organitzada i intel·ligible.

• Adquirir i emprar el vocabulari específic que aporten les ciències socials perquè la seua incorporació al vocabulari habitual augmente la precisió en l'ús del llenguatge i millore la comunicació.

• Conéixer els elements bàsics que caracteritzen que suposa la seua conservació i apreciant-ho com a recurs per a l'enriquiment individual i col· lectiu.

• Identificar i apreciar la pluralitat de les comunitats socials a què l´alumne pertany, participant críticament dels projectes, valors i problemes de les mateixes amb plena consciència dels seus drets i deures, i rebutjant les discriminacions existents per raó de naixement, raça, sexe, opinió o qualsevol altra.

• Participar en activitats grupals adoptant un comportament constructiu, responsable i solidari, realitzant tasques en grup i participant en debats amb una actitud tolerant, amb una actitud constructiva i crítica, valorant la discrepància i el diàleg com una via necessària per a la solució de problemes humans i socials.

**CONTINGUTS**

**Bloc I. El nostre món i el nostre entorn**

• Les característiques de l'espai físic i les relacions ser humà-medi.

• Vocabulari bàsic i essencial relacionat amb la geografia física i política.

• Observació i interpretació de mapes: llegendes, coordenades geogràfiques, escales, mapes del temps.

• Observació i interpretació de gràfics: lineals, de barres i sectorials simples, relacionats amb diferents i variats aspectes de la geografia (climogrames, població, taxes de natalitat, etc.)

• Anàlisi i descripció d'un paisatge, així com de fotografies de contingut geogràfic i d'esdeveniments o fenòmens relacionats amb el medi físic.

**Bloc II. Societat i cultura a través del temps**

• Nocions temporals bàsiques: any, dècada, segle, mil·lenni.

• Coneixement i establiment de relacions entre els distints períodes de la història: prehistòria, les grans civilitzacions de l'antiguitat, Grècia i Roma, l'edat mitjana, els estats i imperis moderns, l´edat contemporània.

• Ubicació en línia del temps en successió correcta dels fets més rellevants de la història, des de la prehistòria a l´actualitat.

• La població: la seua distribució i creixement. Moviments migratoris.

**Bloc III: La creació artística**

• Establiment de relacions entre moviments que constitueixen referents claus en la història de l'art i de la música, així com dels elements més destacats del context social i històric que va aparèixer , valorants les obres més rellevants com a patrimoni universal cultural.

• Anàlisi i interpretació d'obres rellevants de l'art i la música com a exemples de la creació artística i del patrimoni cultural, distingint la intenció i funcions que compleixen, amb l´objectiu d´apreciar-les i de relacionar-les amb els propis gustos estètics i culturals propis i temporals

• Desenrotllament d'una actitud crítica i de gaudi enfront de les creacions culturals i artístiques, enteses com a formes de comunicació i d'expressió cultural i històrica.

**Bloc IV: Pensament social**

• Discernir entre causes i conseqüències.

• Foment de la participació de manera deliberada i crítica en l'espai de diferents institucions :polítiques, socials, culturals… fent ús dels drets del ciutadà.

• Realització de tasques en grup i participació en discussions i debats amb una clara actitud crítica i tolerant, de manera que es fonamenten les opinions i propostes, sent conseqüència inequívoca valorar la discrepància i el diàleg com a vies necessàries per a la solució de problemes humans i socials.

• Identificar més d'una causa i/o conseqüència per a explicar un fenomen o resolució de problemes, de forma individual i col·lectiva, referits a fets socials.

• Coneixement dels mecanismes i valors que regeixen el funcionament de les societats, en especial els referents a drets i deures que regulen la participació política, econòmica i cultural dels ciutadans.

**CRITERIS D'AVALUACIÓ**

• Interpretar el contingut de la informació expressada en un mapa.

• Localitzar en un mapa els elements bàsics que configuren el medi físic mundial d'Europa i d'Espanya (oceans i mars, continents, unitats de relleu i rius) caracteritzant els trets que predominen en un espai concret.

• Descriure els trets físics més destacats (relleu, clima, aigües i elements biogeogràfics) que configuren els grans mitjans naturals del planeta, amb especial referència a Espanya, localitzant-los en l'espai representat i relacionant-los amb les possibilitats que ofereixen als grups humans.

• Identificar àrees geoeconòmiques i culturals d'Espanya , Europa i el món.

• Utilitzar fonts diverses (gràfics, croquis, mapes temàtics, imatges, fonts escrites) per a obtindre i relacionar informació sobre fets socials i comunicar les conclusions de forma organitzada i intel·ligible.

• Situar en el temps i en l'espai els períodes i fets transcendents i processos històrics rellevants, identificant el temps històric en el món, a Europa i a Espanya, aplicant les convencions i conceptes habituals en l'estudi de la Història.

• Identificar les causes i conseqüències de fets i processos històrics significatius, establint connexions entre elles i reconeixent la causalitat múltiple que comporten els fets socials.

**3.- TEMPORALITZACIÓ**

La programació que presentem tindrà una duració anual. Per a l'àrea de Formació Bàsica comptem amb un total de 12 hores setmanals, de les quals 5 hores queden reservades a l'àmbit sociolingüístic. D'estes hores dedicarem 2 hores setmanals a l'àrea de Llengua Castellana, 2 hora a l'àrea de Llengua Valenciana i 1 hores setmanals a Ciències Socials.

**4.- METODOLOGIA**

Com ja s'ha destacat anteriorment, hi ha prou diferències de nivell entre els alumnes. A més, estos presenten una gran falta de confiança en les seues capacitats, a causa del seu extens índex de fracassos i compten amb escassos hàbits d'estudi o treball. És important tindre en compte totes estes característiques a l'hora de traçar la metodologia que s'ha de seguir. Esta metodologia serà:

• Individualitzada: Hem de procurar en tot moment que les activitats s'adapten al nivell de cada u, ja que hem d'evitar el desànim.

• Activa: L'alumne ha de convertir-se en el protagonista del seu propi aprenentatge. Nosaltres prestarem en tot moment l'ajuda que l'alumne necessite, però hem de fer-los veure que els que han de posar l'esforç han de ser ells.

• Motivadora: “A priori” els alumnes manifestaran rebuig cap a l'àrea de Formació Bàsica, ja que la realització de tasques amb una base teòrica no els resulta gens atractiva. Per això hem de buscar tasques en què la seua utilització pràctica es veja clarament i a més han de resultar prou atractives perquè resulten motivadores. D'altra banda es donarà major prioritat als continguts procedimentals i actitudinals sobre els conceptuals.

• Interdisciplinari: Afavorint la globalització de les matèries i girant estes entorn de centres d'interés atractius per als alumnes. Se seqüenciaran els continguts d'una forma lògica, partint dels coneixements previs dels alumnes per a passar a una observació i investigació del medi, arreplega i anàlisi dels seus elements i interpretació dels resultats. Hem de tindre també en compte el perfil professional que presentaran els nostres alumnes, per a donar major rellevància a les tasques especialment relacionades amb l'àrea pràctica.

• Empatia: Hem de tindre en tot moment una actitud afavoridora de l'autoestima de l'alumnat, propiciant relacions en què l'alumne es senta còmode, així com actituds que ens permeten comprendre i acceptar els seus sentiments i comportaments.

**5.- AVALUACIÓ** L'avaluació es refereix a la marxa i als resultats de tot el procés educatiu d'aprenentatge, en el qual es donarà un caràcter rellevant a les actituds i als comportaments conseqüents amb la finalitat dels programes de qualificació professional inicial. Així, l'avaluació s'entén com un procés de millora i no com una simple qualificació.

L'avaluació serà:

• Contínua i formativa: a l'entendre l'aprenentatge com un procés continu comparant els distints moments: − Avaluació inicial dels coneixements de partida. − Avaluació contínua de l'evolució al llarg del curs. − Avaluació final dels resultats.

• Individualitzada: tindrà en compte les particularitats de cada alumne i, si és el cas, del pla personalitzat o individualitzat de formació.

• Integradora: tindrà en compte les característiques del grup.

• Qualitativa: avaluarà el nivell de desenrotllament de l'alumnat.

• Orientadora: aportarà informació per a millorar el procés d'ensenyança i aprenentatge.

**5.1.- Instruments d'avaluació**

Considerem que per a realitzar una adequada intervenció educativa, és necessari plantejar una avaluació àmplia i oberta a la realitat de les tasques d'aula i de les característiques de l'alumnat. A continuació enumerem alguns dels procediments i instruments que s'empraran per a avaluar el procés d'aprenentatge:

• Observació sistemàtica − Observació directa del treball en l'aula. − Revisió dels quaderns de classe. − Registre anecdòtic personal per a cada un dels alumnes.

• Analitzar les produccions dels alumnes − Quadern de classe. − Resums. − Activitats en classe (problemes, exercicis, respostes a preguntes, etc.). − Produccions escrites. − Treballs monogràfics.

• Avaluar les exposicions orals dels alumnes − Debats. − Posades en comú. − Diàlegs - Entrevistes.

• Realitzar proves específiques − Objectives. − Obertes. − Exposició d'un tema, en grup o individualment. − Resolució d'exercicis. − Autoavaluació. − Coavaluació.

**5.2.- Criteris de qualificació**

Al llarg de cada tema s’aniran realitzant una sèrie de controls sobre la matèria treballada per tal d’aconseguir dades sobre el grau de compliment dels objectius establerts a la Programació.

La qualificació global serà la resultant de la suma de les diferents notes (controls, treball i actitud) tractades de forma ponderada, i tal qualificació estarà formulada a través de múltiples instruments d’avaluació que intentem detallar a continuació:

A l’avaluació es valorarà especialment el Quadern de l’alumne/a. Aquest quadern ha d’estar sempre al dia, de forma que sempre puga presentar-lo, i serà condició necessària, encara que no suficient per tal d’aprovar l’avaluació.

Aquell alumne/a que tinga un quadern valorat com a No-Apte (menys d'1’5 punts) serà avaluat com a Insuficient en l’avaluació corresponent. Haurà de tenir-lo actualitzat per a la següent avaluació per tal de considerar-lo Apte.

La nota del Quadern representa un 30% de la nota de cada avaluació, i serà qualificat entre zero i tres punts seguint el següents criteris:

- 3 punts. El quadern està complet, té una presentació acurada i ordenada, no presenta faltes d’ortografia o puntuació – o no son significatives -, les preguntes estan desenvolupades, i no conté incorreccions significatives. Les preguntes de major grau de complexitat estan realitzades.

- 2 punts**.** El quadern està complet, les preguntes estan prou desenvolupades, però la presentació no és l’adequada, o és desordenada, o conté incorreccions, o presenta faltes d’ortografia o puntuació destacades.

- 1’5 punts. Manca algun apartat del quadern, o/i presenta incorreccions significatives, o la presentació no és gens adequada i és desordenada i/o conté faltes d’ortografia o puntuació.

- 0’5 punts. El quadern està incomplet i presenta deficiències greus en la resta d’aspectes.

- 0 punts. No s’ha lliurat el quadern dins el termini establert, o el que s’ha lliurat no es pot considerar com a tal.

Els controls representaran el 40% de la nota de l'avaluació. Cada falta d'ortografia descomptarà 0,05 punts. Punts que recuperarà l'alumne al següent control al qual faça menys de cinc faltes. Per fer la mitjana amb els altres aspectes avaluats l'alumne ha de tindre una mitjana de quatre punts com a mínim entre tots els controls de l'avaluació.

A més d’aquests aspectes conceptuals i procedimentals es valorarà també l’aspecte actitudinal.

Pel que fa al comportament en l’aula es valorarà negativament les faltes o els comportaments que detallem a continuació:

- no portar el material tots els dies a classe o no tindre-lo en un estat adequat,

- no portar fetes les activitats proposades,

- faltar a la integritat dels companys/es o del professor/a de manera física o verbal,

- no respectar el material i/o les instal·lacions

- els retards injustificats;

- les faltes d'assistència no justificades adequadament.

- la incorrecció en el comportament al traslladar-se per les instal·lacions del centre

- qualsevol conducta que interrompa el normal desenvolupament de les classes.

La professora dissuadirà amb un negatiu (-0,25 punts) aquells que incórreguen en els comportaments negatius enumerats a l’apartat anterior. L'actitud suposarà el 30% de la nota de l'avaluació, cap alumne que siga avaluat negativament (menys d'1 punt i mig) en l’apartat actitudinal podrà obtenir la qualificació global d’apte. Al igual que la nota mínima del quadern, per obtindre la qualificació d’apte ha de ser 1 punt. L'apartat d'actitud suspès una avaluació es recuperarà aprovant-la a la següent. Si l'actitud es suspèn dos avaluacions seguides, es recuperarà amb treball extraordinari i la nota final de l'alumne no podrà ser superior a cinc punts. Si un alumne suspèn l'apartat d'actitud les tres avaluacions, no podrà aprovar el curs a la convocatòria ordinària, independentment de la seua nota al altres apartats, i haurà de presentar-se obligatòriament a la convocatòria extraordinària.

La nota global de cada avaluació s’establirà a partir de la següent fórmula: Actitud (3 punts) + Quadern (3 punts) +Exàmens (4 punts) = 10 punts.

Els alumnes que al finalitzar el curs tinguen alguna avaluació suspesa hauran de presentar-se a la recuperació final, on s’examinaran de la part del curs suspesa. Aquesta es realitzarà al mes de juny.

Si algun alumne no supera el mòdul a juny, haurà de examinar-se de tota la matèria a la prova extraordinària que serà convocada de manera oportuna per les autoritats educatives. En aquest cas la nota eixirà al 100% de l'examen de tota la matèria.